Rumunijos oro pajėgos
Rumunijos oro pajėgos (rumun. Forţele Aeriene Române) – Rumunijos ginkluotųjų pajėgų šaka, skirta veikti ore. Oro pajėgas sudaro oro pajėgų štabas, operatyvinė vadovybė, 4 oro bazės ir oro gynybos brigada. Rezervines pajėgas sudaro dvi oro bazės ir trys aerodromai. 2010 m. Rumunijos oro pajėgose tarnavo 9700 žmonių. Dabartinis oro pajėgų štabo viršininkas yra generolas majoras Fănică Cârnu, pakeitęs iki 2011 m. sausio 7 d. vadovavusį generolą Ion-Aurel Stanciu.